cyanic-selkie/wikianc huggingface dataset:
அறவழி தன்முனைப்பாக்கம்
விருப்பப்படி செய்யலாமா
அறவழி தன்முனைப்பாக்கம் ஒருவர் தாம் விரும்பவதையே எப்போதும் செய்ய வேண்டும் என்று கூறவில்லை. ஒருவருக்கு சொட்டுத் தேன் விருப்பமாக இருக்கலாம், ஆனால் அது அவர் உடல் நலனுக்கு கேடாக இருக்கும். ஒருவருக்கு காலை நித்திரை கொள்வது விருப்பமாக இருக்கலாம், அதனால் அவர் வேலை கெடலாம். பிறருக்கு ஒருபோது ஒத்துழைக்காமல் விட்டால், தேவைப்படும் போது அவர்கள் உங்களுக்கு உதவ மாட்டார்கள். எனவே குறுகிய காலத்தில் இன்பத்தை தேடி செயற்படுவது, ஒருவருடைய நெடுங்கால நலத்துக்கு தீங்காக அமையலாம்.
மேற்கோள்கள்
பகுப்பு:மெய்யியல் பகுப்பு:தனிமனிதத்துவம்
சுபாஷ் பலேகர்
சுபாஷ் பலேகர் இந்தியாவின் இயற்கை அறிவியலாளர்களில் ஒருவர் ஆவார். இவர் Zero Budget Firtual Farming என்ற இயற்கை வழி விவசாயத்தை நடைமுறைப்படுத்தியும் அதைப்பற்றி பல புத்தகங்களும் எழுதியுள்ளார்.சுபாஷ் பலேகர் 1949 ஆம் ஆண்டு இந்தியாவிலுள்ள மகாராஷ்டிரா மாநிலத்தின் விதர்பா பகுதியிலுள்ள பெலோரா எனும் சிறிய கிராமத்தில் பிறந்த விவசாயப் பின்னனியைக் கொண்டவராவார்.இவர் எந்த இரசாயன பூச்சிக்கொல்லிகளையும் பயன்படுத்தாத Zero Budget Firtual Farming எனும் இயற்கை வழி விவசாயத்தை நடைமுறைப்படுத்தி பயிர்களை உற்பத்தி செய்தார்.இவர் இந்தியா முழுவதும் பல கருத்தரங்குகளை நடத்தியுள்ளார்.
கல்வி மற்றும் தொழில்
இவர் நாக்பூரில் விவசாயத்தில் இளங்கலை பட்டம் பயின்றார்.அவர் கல்லூரி படிப்பின்போது சட்பூடா பழங்குடி பகுதியிலுள்ள பழங்குடி மக்களின் பிரச்சினைகளைத் தெரிந்துகொண்டார். 1972 இல் அவர் தந்தையுடன் விவசாயத்தில் இணைந்தார். அவர் தந்தை ஒரு இயற்கை விவசாயி. ஆனால் கல்லூரியில் இரசாயன விவசாயத்தைப் பற்றி தெரிந்துகொண்ட பிறகு தன் பண்ணையிலும் இரசாயன விவசாயத்தைத் துவக்கினார்.
மேற்கோள்கள்
பகுப்பு:இயற்கை வேளாண்மை பகுப்பு:1949 பிறப்புகள் பகுப்பு:வாழும் நபர்கள்
கே. இராகவன் பிள்ளை
நன்கு அறியப்பட்ட புதின ஆசிரியரான இவர் 1920 நவம்பரில் கோட்டயம் மாவட்டத்தில் செங்கன்னூருக்கு அருகிலுள்ள புலியூரில் என்.சங்கரன், இலட்சுமி ஆகியோருக்குப் பிறந்தார். இவர்,சமசுகிருதத்தில் முதுகலைப் பட்டம் பெற்ற பிறகு, இண்டனில் முனைவர் பட்டம் பெற்று, 1948 முதல் 1951 வரை ஆராய்ச்சி உதவியாளராக பணியாற்றினார்.
கேரளா திரும்பியதும், 1951-1955 க்கு இடையில் திருவனந்தபுரம் பல்கலைக்கழகக் கல்லூரியில் சமசுகிருதத விரிவுரையாளராகவும், பின்னர் 1956 முதல் 1958 வரை சான் பிரான்சிஸ்கோவின் ஆசிய ஆய்வுகள் கழகத்தில் பேராசிரியராகவும் பணியாற்றினார். 1958 முதல் திருவனந்தபுரத்தின் கையெழுத்துப் பிரதி நூலகத்தின் பாதுகாவலராகவும், தலைவராகவும் இருந்த இவர், 1966ஆம் ஆண்டு வரை, கீழை ஆராய்ச்சி நிறுவனம் மற்றும் கையெழுத்துப் பிரதி நூலகத்தின் இயக்குநரானார். 1982 இல் அந்தப் பதவியை விட்டு விலகினார்.
1955 ஆம் ஆண்டில் கல்வி நிபுணர்களின் தூதுக்குழுவின் உறுப்பினராக சீனாவுக்கு சென்றார். மேலும் இவர் பல கல்வி அமைப்புகள் மற்றும் குழுக்களில் உறுப்பினராக இருந்தார். இவர் ஏப்ரல் 25, 1987 அன்று இறந்தார்.
குறிப்புகள்
பகுப்பு:1920 பிறப்புகள் பகுப்பு:1987 இறப்புகள் பகுப்பு:மலையாள எழுத்தாளர்கள் பகுப்பு:மலையாள நபர்கள்
துடும்பாட்டம்
துடும்பாட்டம் என்பது ஒரு தமிழர் ஆடற்கலை வடிவம் ஆகும். இது பெரிய மேளங்களை அடுத்துக் கொண்டு ஆடப்படும் ஆட்டம் ஆகும். இது ஆடப்படுவது அருகி வந்தாலும், இதை பல குழுக்கள் இன்றும் இசைத்து ஆடி வருகிறார்கள். பொதுவாக இந்த துடும்பாட்டம் கோயம்புத்தூா் மாவட்டங்களில் மிக பிரபலமாக அடிக்கக்கூடிய ஒரு இசை நிகழ்ச்சி.
வரலாறு: ஆதிகாலத்தில் சமூகத்தினருக்கு வரும் ஆபத்துக்களை உணா்த்தும் விதமாக எழுப்பப்பட்ட ஓசையே துடும்பாட்டம்.
பெயா் காரணம்: துடும்: துடும் என்பது பொிய இசைக் கருவியைக் குறிக்கிறது. அதாவது, ஆங்கிலத்தில் பேஸ் என்று அழைக்கப்படுகிறது. இதனை இசைக்கும்போது, துடும், துடும், துடும்... என்று இசை எழுப்புவதால் இதற்கு துடும் என்று பெயா் வந்தது. இதனோடு சோ்ந்து சிறிய வடிவில் உள்ள இசைக்கருவியை உருட்டு என்று அழைக்கப்படுகிறது. அதாவது இந்த துடும் என்ற இசைக்கேற்றவாறு தொடா்ந்து இசைக்கக் கூடிய ஒரு இசை உருட்டு. இரண்டும் சேரும்போது துடும்பிசை உருவாகிறது. பல கலைஞா்கள் இந்த இசையை இசைக்க, இசைக்கு ஏற்றவாறு ஒரு குழுவினா் ஆடுவது துடும்பாட்ம்.இந்த துடும்பாட்டம் கோயம்புத்தூா் திருவிழாக்களில் சுமாா்  நூற்றுக்கும் மேற்பட்டோா் இசைப்பாா்கள் என்பது குறிப்பிடத்தக்கது. பகுப்பு:தமிழர் ஆடற்கலைகள்
தேசிய நெடுஞ்சாலை 844 (இந்தியா)
தேசிய நெடுஞ்சாலை 844, (National Highway 844 (India)) என்பது பொதுவாக தே. நெ. 844 எனக் குறிப்பிடப்படுகிறது. இது இந்தியாவில் உள்ள ஒரு தேசிய நெடுஞ்சாலை ஆகும். இது தேசிய நெடுஞ்சாலை 44-ன் இரண்டாம் பாதையாகும். தே. நெ. 844 இந்தியாவில் தமிழ்நாடு மாநிலத்தில் செல்கிறது.
வழித்தடம்
தே. நெ. 844 தமிழ்நாட்டின் ஓசூர் மற்றும் அதியமான் கோட்டையினை (தர்மபுரி) இணைக்கிறது.
தோழர்
தோழர் எனும் சொல் "தோழன்" எனும் சொல்லை "ஆர்" விகுதியை இணைத்து மரியாதை வழக்கில் அழைக்கும் சொல்லாகும். "ஆபத்துக்கு தோள் கொடுப்பவன் தோழன்" எனும் அடைமொழி தமிழரிடையே காணப்படுவதற்கு அமைய, தோழர் என்பது நண்பர் என்பதற்கு ஒத்தக்கருத்துச் சொல்லாகவும் பயன்படுகிறது.
ஈழ இயக்கங்கள்
ஈழ இயக்கங்கள் இடையே மாக்கசியக் கொள்கைகளை கொண்டிருந்த இயக்கங்களும் அவ்வாறே தமது சக உறுப்பினர்கள் ஒருவரை ஒருவர் தோழர் என்று அழைத்துக்கொண்டனர். குறிப்பாக ஈ.பி.ஆர்.எல்.எப் மற்றும் ஈரோஸ் போன்ற இயக்க உறுப்பினர்கள் அவ்வாறு அழைத்துக்கொண்டனர்.
வெளி இணைப்புகள்
பகுப்பு:ஈழ இயக்கங்கள் பகுப்பு:தமிழ்ச் சொற்கள்
கெயில் கிம்
கெயில் கிம் (பிறப்பு: பிப்ரவரி 20, 1977) ஒரு ஓய்வு பெற்ற கனேடிய-அமெரிக்க தொழில்முறை மல்யுத்த வீரர், தற்போது இம்பாக்ட் மல்யுத்தத்தில் ஒப்பந்தமாகியுள்ளார், அங்கு இவர் ஒரு தயாரிப்பாளராக பணியாற்றுகிறார். இம்பாக்ட் மல்யுத்தத்தில், இவர் ஏழு முறை நாக் அவுட்ஸ் வாகையாளராகி சாதனை படைத்துள்ளார். உலக மல்யுத்த பொழுதுபோக்கு நிறுவனத்திம் தனது முதல் போட்டியில் பெண்கள் உலக வாகையாளர் பட்டத்தினை வென்றதன் மூலம் பரவலாக அறியப்படுகிறார்
2002 இல் உலக மற்போர் மகிழ்கலை நிறுவனத்தில் சேருவதற்கு முன்பு கிம் தனது தொழில் மல்யுத்தத்தை கனேடிய-அமெரிக்க சுயாதீன சுற்றுகளில் இருந்து தொடங்கினார்,. தனது முதல் போட்டியிலேயே வாகையாளர் பட்டத்தினை வென்ற முதல்  பெண் என்ற பெருமையைப் பெற்றார். கிம் செப்டம்பர் 2005 இல் டி என் ஏ மல்யுத்தப் போட்டிகளில் சேர்ந்தார். இறுதியில் அக்டோபர் 2007 இல் டி.என்.ஏ நாக் அவுட் வாகையாளர் பட்டத்தினைப் பெற்றார். பின்னர் இவர் ஆகஸ்ட் 2008 இல் டி.என்.ஏவை விட்டு வெளியேறினார், மூன்று மாதங்களுக்குப் பிறகு உலக மற்போர் மகிழ்கலை நிறுவனத்திற்குத் திரும்பினார், அங்கு இவர் 2011 வரை மல்யுத்தப் போடிகளில் ஈடுபட்டு வந்தார். 2012 ஆம் ஆண்டில் புரோ ரெஸ்லிங் இல்லஸ்ரேட்டட் வெளியிட்ட மிகச் சிறந்த பெண் மல்யுத்த வீராங்கனைகளின் பட்டியலினை வெளியிட்டது. அதில் இவர் முதலிடம் பெற்றார். மேலும் 2016 ஆம் ஆண்டில் இவர் டி என் ஏ ரெஸ்லிங் ஹால் ஆஃப் பேமாக  அறிவிக்கப்பட்டார்.
சுயாதீன சுற்று (2000-2002, 2005)
ரைர்சன் பல்கலைக்கழகத்தில் பட்டம் பெற்ற பிறகு, கிம் ஒரு தொழில்முறை மல்யுத்த வீரராக மாற முடிவு செய்து டொராண்டோவில் உள்ள ரான் ஹட்ச்சனின் ஸ்கூல் ஆப் புரோ மல்யுத்தத்தில் சேர்ந்தார். ஸ்கொயர் சர்கிள் புரோ மல்யுத்த ஜிம்மில், ராப் எட்செவாரியாவிடம் இருந்து கூடுதல் பயிற்சி பெற்றார். இவர் டிசம்பர் 2000 இல் அங்கு அறிமுகமானார், அதில் முகமூடி அணிந்து கொண்டு, தெற்கு ஒன்ராறியோவை தளமாகக் கொண்ட அபோகாலிப்ஸ் மல்யுத்த கூட்டமைப்பில் "பூனைகளின் ராணி" எனும் அடை மொழியுடன் இவர்  மல்யுத்தம் செய்தார். இருந்த போதிலும், "மாஸ்க் வெர்சஸ் ஹேர்" போட்டியில் ட்ரேசி ப்ரூக்ஸ் என்பவரால் இவரின் முகமூடி அவிழ்த்துவிடப்பட்டது.. பார்டர் சிட்டி மல்யுத்தம் போன்ற நிகழ்வுகளில் மல்யுத்தம் செய்வதற்காக கிம் கனேடிய சுயாதீன சுற்றுகளில் இரண்டு ஆண்டுகள் கலந்துகொண்டார்.
உலக மற்போர் மகிழ்கலை நிறுவனத்திலிருந்து விடுவிக்கப்பட்ட பின்னர், கிம் ஜனவரி 22, 2005 அன்று தென் கொரியாவில் மிட்-அட்லாண்டிக் வாகையாளர் ஷிப் மல்யுத்தத்தில் தோன்றினார், ஒரு இணை வாகையாளருக்கான போட்டியில் லாலிபாப்புடன் இணைந்தார், அந்தப் போட்டியில் இவர்கள் மாலியா ஹோசாகா மற்றும் நிடியா ஆகியோரை தோற்கடித்தனர். ஜூன் 26 அன்று உலகத் தொடர் மல்யுத்தப் போட்டிகளில், ஆஸ்திரேலியாவின் மெல்போர்னில் நடந்த போட்டியில் கிம் அறிமுகமானார், ஒற்றையர் போட்டியில் நிடியாவிடம் தோற்றார். இரண்டு நாட்களுக்குப் பிறகு சிட்னியில் நடந்த மற்றொரு டபிள்யூ எஸ் டபிள்யூ நிகழ்வில், கிம் நிடியாவை மறுபடியும் தோற்கடித்தார். அடுத்த நாள் இரவு, கிம் ஏ.ஜே. ஸ்டைல்களுடன் இணைந்து நிடியா மற்றும் கிறிஸ்டோபர் டேனியல்ஸை ஆகிய கலவை இணையினை தோற்கடித்தனர்.
சான்றுகள்
பகுப்பு:வாழும் நபர்கள் பகுப்பு:கனடியத் திரைப்பட நடிகைகள் பகுப்பு:1977 பிறப்புகள்
டால்பின் டேல் 2
டால்பின் டேல் 2 இது 2014ஆம் ஆண்டு திரைக்கு வர இருக்கும் ஐக்கிய அமெரிக்கத் திரைப்படம். இந்தத் திரைப்படத்தை சார்லஸ் மார்டின் ஸ்மித் இயக்க, ஹாரி கோன்னிக், ஜூனியர்., ஆஷ்லே ஜட், நாதன் காம்பிள், ஆஸ்டின் ச்டோவெல், மார்கன் ஃபிரீமன், பெத்தானி ஹமில்டன், காமெரோன் பாய்சி உள்ளிட்ட பலர் நடித்துள்ளார்கள். இந்தத் திரைப்படம் செப்டம்பர் 12, 2014ஆம் ஆண்டு வெளியாகவுள்ளது.
கெட்விக் ரெகோ
கெட்விக் வில்லியம் ரெகோ (Hedwig Rego)(பிறப்பு 16 அக்டோபர் 1937) என்பவர் ஆசிரியர், சமூக ஆர்வலர் மற்றும் பதினொராவது மக்களவையின் (1997) ஆங்கிலோ-இந்திய உறுப்பினர் ஆவார்.
ஆரம்ப கால வாழ்க்கை
கெட்விக் 1937ஆம் ஆண்டு அக்டோபர் 16ஆம் தேதி ஆந்திரப் பிரதேசத்தின் ஐதராபாத்தில் வில்லியம் ஆண்டனி மைக்கேலுக்கு மகளாகப் பிறந்தார். கோலாப்பூரில் உள்ள சிவாஜி பல்கலைக்கழகம் மற்றும் சிதம்பரம் அண்ணாமலைப் பல்கலைக்கழகம் ஆகியவற்றில் பயின்று முதுகலை மற்றும் இளங்கலை கல்வியியல் பட்டங்களைப் பெற்றார்.
தொழில்
1977 முதல் 1997 வரை, ரெகோ பெங்களூரில் உள்ள பிராங்க் அந்தோணி பொதுப் பள்ளியில் மூத்த ஆசிரியராக இருந்தார். 1997ஆம் ஆண்டில், ஆங்கிலோ-இந்தியர்களுக்கு ஒதுக்கப்பட்ட இரண்டு இடங்களில் ஒன்றுக்கு, இந்திய நாடாளுமன்றத்தின் கீழ் அவையான மக்களவைக்கு இவரை அரசு பரிந்துரைத்தது. மக்களவை உறுப்பினராக இருந்த இவர் ஆங்கிலோ-இந்திய சமூகம் தொடர்பான பல பிரச்சனைகளை எழுப்பினார்.
ரெகோ கர்நாடக மாநில சிறுபான்மையினர் ஆணையத்தில் பணியாற்றியுள்ளார். பெங்களூர் மற்றும் ஆங்கிலோ-இந்தியன் கில்ட் போன்ற ஆங்கிலோ-இந்திய நிறுவனங்களுடனும் இவர் ஈடுபட்டுள்ளார்.
தனிப்பட்ட வாழ்க்கை
ரெகோ சூன் 3, 1963-ல் டென்சில் ரெகோவை மணந்தார். இவர்களுக்கு இரண்டு மகள்கள் மற்றும் மூன்று மகன்கள் உள்ளனர். இவர்கள் பெங்களூரில் வசிக்கின்றனர். ரெகோ மார்பக புற்றுநோயினால் பாதிக்கப்பட்டு மறுவாழ்வு பெற்றவர். இவர் வாழும் நகரத்தில் புற்றுநோய் விழிப்புணர்வு நிகழ்ச்சியின் ஆலோசகராகவும் இருந்துள்ளார்.
மேற்கோள்கள்
பகுப்பு:11வது மக்களவை உறுப்பினர்கள் பகுப்பு:அண்ணாமலைப் பல்கலைக்கழ முன்னாள் மாணவர்கள் பகுப்பு:வாழும் நபர்கள் பகுப்பு:1937 பிறப்புகள்
சம்மாந்துறை தேர்தல் தொகுதி
சம்மாந்துறை தேர்தல் தொகுதி (Sammanthurai electorate) அல்லது நிந்தவூர் தேர்தல் தொகுதி (Nintavur Electorate) என்பது மார்ச் 1960 முதல் பெப்ரவரி 1989 வரை இலங்கையில் நடைமுறையில் இருந்த ஒரு-அங்கத்தவர் தேர்தல் தொகுதியாகும். ஆரம்பத்தில் நிந்தவூர் தொகுதி என அழைக்கப்பட்டு வந்த இத்தேர்தல் தொகுதி சூலை 1977 முதல் சம்மாந்துறைத் தேர்தல் தொகுதி எனப் பெயர் மாற்றப்பட்டது. இத்தேர்தல் தொகுதி இலங்கையின் கிழக்கு மாகாணத்தில், அம்பாறை மாவட்டத்தில் நிந்தவூர், சம்மாந்துறை ஆகிய நகர்களையும் அதைச் சுற்றியுள்ள ஊர்களையும் உள்ளடக்கியதாகும்.
1978 ஆம் ஆண்டில் அறிமுகப்படுத்தப்பட்ட புதிய அரசியலமைப்பின் படி, இலங்கையில் விகிதாசாரப் பிரதிநிதித்துவத் தேர்தல் முறை அறிமுகப்படுத்தப்பட்டதை அடுத்து, நடைமுறையில் இருந்த 160 தேர்தல் தொகுதிகள் கலைக்கப்பட்டு பதிலாக 22 பல-அங்கத்தவர்களைக் கொண்ட தேர்தல் மாவட்டங்கள் உருவாக்கப்பட்டன. இதற்கமைய, 1989 தேர்தலில் சம்மாந்துறை தேர்தல் தொகுதி அம்பாறை தேர்தல் மாவட்டத்தில் உள்ளடக்கப்பட்டது.
1960 (சூலை) நாடாளுமன்றத் தேர்தல்கள்
20 சூலை 1960 இல் நடைபெற்ற 5வது நாடாளுமன்றத் தேர்தல் முடிவுகள் :
1965 நாடாளுமன்றத் தேர்தல்கள்
22 மார்ச் 1965 இல் நடைபெற்ற 6வது நாடாளுமன்றத் தேர்தல் முடிவுகள் :
1977 நாடாளுமன்றத் தேர்தல்கள்
21 சூலை 1977 இல் நடைபெற்ற 8வது நாடாளுமன்றத் தேர்தல் முடிவுகள் :
2011 யெமனிய எதிர்ப்புப் போராட்டங்கள்
thumb|யெமனியப் போராட்டக்காரர்கள் பெப்ரவரி 3, 2011 அன்று சன்ஆவில் போராளிகள் தலையில் இளஞ்சிவப்பு பட்டை அணிதலும் இளஞ்சிவப்பு சின்னங்களை தரித்தலும்.|thumb 2011 யெமனியப் புரட்சி  (2011 Yemeni protests) துனீசியப் புரட்சியின் துவக்க காலத்திலேயே தொடங்கி 2011 எகிப்திய புரட்சி மற்றும் பிற 2011 அரபுலக போராட்டங்களின் காலத்திலேயே இணையாக எழுந்தது. துவக்கத்தில் வேலையின்மை, பொருளாதாரநிலை, ஊழல் குறித்தே போராட்டங்கள் நடந்தன யெமன் நாட்டு அரசியலமைப்பை மாற்றும் அரசின் திட்டத்திற்கு எதிராகவும் போராட்டங்கள் நிகழ்ந்தன. எழுச்சியின் உச்சகட்டமாக குடியரசுத் தலைவர் அலி அப்துல்லா சாலேயின் பதவி விலகலை வற்புறுத்துமளவிற்கு போராட்டங்கள் சென்றுள்ளன.
மேற்கோள்கள்
பகுப்பு:மத்திய கிழக்கு எதிர்ப்புப் போராட்டங்கள் பகுப்பு:2011 நிகழ்வுகள் பகுப்பு:யெமன்
பனச்சமூடு சாஸ்தா கோயில்
பனச்சமூடு சாஸ்தா கோயில் தமிழ்நாட்டில் கன்னியாகுமரி மாவட்டம், பனச்சமூடு என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சாஸ்தா சன்னதியும், விநாயகர் உபசன்னதியும் உள்ளன. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி இரண்டு காலப் பூசைகள் நடக்கின்றன.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
1712
1712 ஆம் ஆண்டு (MDCCXII) கிரெகொரியின் நாட்காட்டியில் வெள்ளிக்கிழமையில் துவங்கும் நெட்டாண்டு ஆகும். 11-நாட்கள் குறைவான யூலியன் நாட்காட்டியில் செவ்வாய்க்கிழமையில் துவங்கும் நெட்டாண்டு ஆகும். சுவீடிய நாட்காட்டியில் பெப்ரவரி 29 வரை திங்கட்கிழமையில் துவங்கும் நெட்டாண்டாக இருந்தது; இரண்டாவது லீப் நாளை கடைபிடித்து (வெள்ளி, பெப்ரவரி 30) சுவீடன் யூலியன் நாட்காட்டிக்கு மாறியது. யூலியனிலிருந்து கிரெகொரிக்கு சுவீடன் 1753 இல் மாறியது.
இலங்முயர் ஆய்வி
இலாங்முயர் ஆய்வி (Langmuir probe) என்பது மின்ம ஊடகத்தின் மின்னன் வெப்பநிலை, மின்னன் அடர்த்தி, ம் ஒரு மின்னிலையை தீர்மானிக்கப் பயன்படும் கருவி ஆகும்.. இது ஒன்று அல்லது அதற்கு மேற்பட்ட மின்முனைகளை மின்ம ஊடகத்தில் செருகுவதன் மூலம் செயல்படுகிறது, பல்வேறு மின்முனைகளுக்கு இடையில் அல்லது அவற்றுக்கும் சுற்றியுள்ள கலனுக்கும் இடையில் ஒரு நிலையான அல்லது நேர மாறுபடும் மின்னிலையை அளக்கிறது. இந்த அமைப்பில் அளவிடப்பட்ட மின்னோட்டங்கள், மின்னிலைகள் மின்மத்தின் இயற்பியல் பண்புகளை தீர்மானிக்க வழிவகுக்கின்றன..
வெளி இணைப்புகள்
பகுப்பு:அளவிடும் கருவிகள் பகுப்பு:அணு இயற்பியல் பகுப்பு:அறிவியல் நுட்பங்கள் பகுப்பு:வானியல்
அலி அகமது உசேன் கான்
அலி அகமது உசேன் கான் (Ali Ahmed Hussain Khan மார்ச் 21, 1939 – மார்ச் 16, 2016) என்பவர் இந்தியாவின் ஒரு செனாய் இசைக்கலைஞர். இவர் கல்கத்தாவில் பிறந்தவர்.
வாழ்க்கை
இவர் 1974 முதல் கல்கத்தாவின் சங்கீத ஆராய்ச்சி அகடாமியில் இசைவிருந்து படைத்தவர். 1973ஆம் ஆண்டு தில்லி விக்யான் பவனில் நடந்த தூர்தர்ஷன் தொலைக்காட்சி தொடக்க விழாவில் ஷெனாய் வாசித்தவர் என்ற பெருமைக்குரியவர். அகில இந்திய வானொலி மற்றும் தொலைக்காட்சியில் இவரது இசைநிகழ்ச்சிகள் தொடர்ந்து  இடம்பெற்றன.
நிகழ்ச்சிகள்
அலி அகமது இந்தியாவிலும் வெளிநாடுகளிலும் பல இசை நிகழ்ச்சிகளை நடத்தியுள்ளார். இவர் ஐக்கிய இராச்சியம், செர்மனி, சுவிசர்லாந்து, நெதர்லாந்து, பிரான்சு, பெல்சியம், உருசியா, துனீசியா, தாய்லாந்து, சிங்கப்பூர், இந்தோனேசியா, பிலிபைன்சு போன்ற பல நாடுகளில் இருபது ஆண்டுகள் இசைநிகழ்ச்சிகளை நடத்தியுள்ளார். பல சந்தரபங்களில் இவர் அரசுக்களாலும் தனியாராலும் அழைக்கப்பட்டு இசை விழாக்களில் கலந்துகொண்டுள்ளார்.
வெளி இணைப்புகள்
பகுப்பு:1939 பிறப்புகள் பகுப்பு:2016 இறப்புகள் பகுப்பு:செனாய் இசைக்கலைஞர்கள் பகுப்பு:மேற்கு வங்காள நபர்கள்
சாவக்காடு கடற்கரை
சாவக்காடு கடற்கரை (Chavakkad Beach) இந்தியாவின் கேரளா மாநிலத்தில் உள்ள   திருச்சூர் மாவட்டம் சாவக்காடு நகராட்சியில் அமைந்துள்ள ஒரு கடற்கரையாகும். அரபிக் கடல் கரையோரத்தில் இக்கடற்கரை உள்நாட்டு சுற்றுலா பயணிகள் மற்றும் உள்ளூர் மக்களை ஈர்க்கின்ற வகையில் அமைந்துள்ளது. குருவாயூர் என்னும் இடத்தில் அமைந்துள்ள புகழ்பெற்ற குருவாயூர் சிறீகிருட்டிணா கோயிலிலிருந்து 5 கிலோமீட்டர் தொலைவில் இந்த கடற்கரை அமைந்துள்ளது. இந்த கடற்கரையில் நதி சமுத்திரத்தைச் சந்திக்கும் கழிமுகம் உள்ளது. இச் சந்திப்புப் புள்ளியை மலையாளத்தில் ஆழிமோகம் என்று அழைக்கப்படுகிறது. சாவக்காடு கடற்கரை கேரளாவின் பிரபலமான கடற்கரைகளில் ஒன்றாக கருதப்படுகிறது. ஏனெனில் இந்த கடற்கரை உள்ளூர் சுற்றுலாப்பயணிகளால் முழுமையாகக் கண்டுபிடிக்கப்படவில்லை.
மேற்கோள்கள்
பகுப்பு:திரிச்சூர் மாவட்டக் கடற்கரைகள் பகுப்பு:குருவாயூர்
தேவபூதி
தேவபூதி, பண்டைய இந்தியாவை ஆட்சி செய்த சுங்கச் சாம்ராஜ்யத்தின் கடைசி மன்னர் ஆவார். அவர் தனது அமைச்சரான வாசுதேவ கன்வாவால் படுகொலை செய்யப்பட்டார். அவரது மரணத்தைத் தொடர்ந்து, சுங்கர் வம்சம் முடிவுப்பெற்றது. பின்னர் கன்வா குலம் ஆட்சிக்கு வந்தது.
ஆதாரங்கள்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள் பகுப்பு:சுங்கப் பேரரசு
பரணம்மேடு பாண்டுரங்கசாமி கோயில்
பரணம்மேடு பாண்டுரங்கசாமி கோயில் தமிழ்நாட்டில் திருவள்ளூர் மாவட்டம், பரணம்மேடு என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பாண்டுரங்க சுவாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் சித்திரா பௌர்ணமி முக்கிய திருவிழாவாக நடைபெறுகிறது. புரட்டாசி மாதம் திருவிழா நடைபெறுகிறது.
பஞ்சாப் பல்கலைக்கழகம்
பஞ்சாப் பல்கலைக்கழகம்  (University of the Punjab, பஞ்சாபி, )         (சிலநேரங்களில் சுருக்கமாக PU), பாக்கித்தானின் பஞ்சாப் மாநிலத்தில் லாகூரில் அமைந்துள்ள ஓர் பல்கலைக்கழகமாகும். பாக்கித்தானில் உள்ள பல்கலைக்கழகங்களில் இதுவே மிகப் பழைமையானதும் பெரியதுமான பல்கலைக்கழகமாகும். இதன் முதல் ஆட்சிக்குழு கூட்டம் சிம்லாவில் அக்டோபர் 14, 1882ஆம் ஆண்டு நடந்தபோது முறையாக இப்பல்கலைக்கழகம் நிறுவப்பட்டது. கொல்கத்தா, மும்பை, சென்னையை அடுத்து பிரித்தானியர்களால் நிறுவப்பட்ட நான்காவது பல்கலைக்கழகமாகும். பாக்கித்தானில் உயர்நிலைப் பல்கலைக்கழகங்களில் ஒன்றாக விளங்குவதாக அந்நாட்டின் உயர்கல்வி ஆணையம் அறிவித்துள்ளது.
மைக்ரோசாப்ட் ஆபிஸ் 2010
மைக்ரோசாப்ட் ஆபிஸ் 2010 பதிப்பு மைக்ரோசாப்டின் ஆபிஸ் 2007 ஐத் தொடர்ந்து விண்டோஸ் இயங்குதளங்களுக்காக வெளியிடப்பட்ட மைக்ரோசாப்ட் ஆபிஸ் பதிப்பாகும்.. ஆபிஸ் 2013 இதன் வழிவந்தது. இதுவே விண்டோஸ் எக்ஸ்பி இயங்குதளத்தில் இயங்கக்கூடிய ஆகக்கூடிய பதிப்புமாகும். இது பரீட்சயமான பயனர் இடைமுகத்தை அறிமுகம் செய்தது (முன்னர் றிபன் இடைமுகம் என அறியப்பட்டது) உடன் கூடுதலான கோப்பு முறைகளை ஆதரிக்கவும், மேம்படுத்தப்பட்ட பயனர் இடைமுகத்தையும் வழங்குகிறது. இதன் 64பிட் பதிப்புக்கள் வெளியிடப்பட்டிருந்தாலும் அவை விண்டோஸ் எக்ஸ்பி ஐயோ அல்லது விண்டோஸ் செர்வர் 2003 ஐயோ ஆதரிக்காது. ஆபிஸ் 2010 இன் ஆகக்குறைந்த இயங்குதளத் தேவையாக மைக்ரோசாப்ட் விண்டோஸ் எக்ஸ்பி சேவைப் பொதி 3, விண்டோஸ் சேர்வர் 2003 சேவைப் பொதி 2 அல்லது விண்டோஸ் விஸ்டா இயங்கு தளம் தேவைப்படும். இவை தமிழ் உட்பட பலமொழிகளில் இடைமுகங்களை வழங்கின்றது.
பகுப்பு:மைக்ரோசாப்ட் ஆபிஸ்
இவற்றையும் பார்க்கவும்
மைக்ரோசாப்ட் ஆபிஸ் மொழி இடைமுகப் பொதி
மைக்ரோசாப்ட் ஆபிஸ்
மேற்கோள்களும் குறிப்புகளும்
Microsoft Office 2010 பகுப்பு:மைக்ரோசாப்ட் ஆபிஸ் மென்பொருட்கள்
இதய நிறுத்தம்
இதய நிறுத்தம் என்பது இதயத்தின் சுருங்கி விரியும் தொழிற்பாடு திடீரெனத் தடைப்பட்டு குருதிச்சுற்றோட்டம் நிறுத்தப்படுவது ஆகும். இதய நிறுத்தத்திற்குரிய காரணிகளுள் முக்கியமானது கீழ் இதயவறைக் குறுநடுக்கம் (ventricular fibrillation) ஆகும்.
இதய நிறுத்தம் மாரடைப்பில் இருந்து வேறுபட்டது; மாரடைப்பு என்பது இதயத்தசைக்குச் செல்லும் குருதி வழங்கல் (விநியோகம்) தடைபடுவதால் ஏற்படுவது. மாரடைப்பு ஏற்பட்ட ஒருவருக்கு கீழ் இதயவறைக் குறுநடுக்கம் தோன்றி இதய நிறுத்தம் ஏற்படலாம்.
சுற்றோட்டம் நிறுத்தப்படுவதால் உடலெங்கும் ஆக்சிசன் (ஒட்சிசன்), ஊட்டச்சத்துகள் கொண்டு செல்லப்படுவது தடைபடுகின்றது. மூளைக்கு குருதியோட்டம் தடைபடுவதால் நினைவிழப்பு ஏற்படுகின்றது, அத்துடன் மூச்சுவிடுவதிலும் (சுவாசிப்பதிலும்) சிக்கல் ஏற்படுகின்றது. இதய நிறுத்தம் ஏற்பட்டு ஐந்து நிமிடங்களாக சிகிச்சை இல்லாதவிடத்து ஆக்சிசன் இல்லாத காரணத்தால் மூளை இறக்கின்றது (செயலிழந்து இறந்துவிடுகின்றது); உயிரிய இறப்பு உண்டாகின்றது. இக்காரணங்களால் உயிர் பிழைப்பதற்கு உடனடிச் சிகிச்சை இன்றியமையாதது.
இதய நிறுத்தம் ஒரு மருத்துவ நெருக்கடி நிகழ்வு, தொடக்கவேளையிலேயே உரிய சிகிச்சை வழங்கப்படின் இதயம் பழைய நிலைக்கு மீளும், அன்றேல் இதய இறப்பு நிகழும் தீங்கு உண்டு. சிலவேளைகளில் திடீரென நிகழும் இதய நிறுத்தத்தால் இதயம் முற்றிலும் தன் தொழிற்பாட்டை இழக்கும் சூழல்கள் உண்டு, இது திடீர் இதய இறப்பு எனப்படும், இத்தகைய நேரத்தில் இதயம் பழைய நிலைக்கு மீளமாட்டாது.
இதய நிறுத்தத்துக்குரிய சிகிச்சையின் நோக்கம் இதயத்தை மீளத் துடிக்கவைத்து, குருதிச் சுற்றோட்டத்தைச் சீர் செய்தல், மூச்சுவிடுதலை மீளக் கொணருதல் ஆகும். இதற்கு இதய-மூச்சு மீளுயிர்விப்பு (cardiopulmonary resuscitation) வழங்கப்படுகின்றது, தேவையேற்படின் குறுநடுக்க அகற்றலும் (defibrillation ) செய்யப்படுகின்றது.
உசாத்துணைகள்
பகுப்பு:இதயக் கோளாறுகள் பகுப்பு:இறப்புக் காரணிகள்
அர்த்தநாரீசுவர வர்மா
ராஜரிசி அர்த்தநாரீசுவர வர்மா இந்திய சுதந்திர போராட்ட வீரர், கவிஞர் மற்றும் பத்திரிகையாளர். இவர் சேலத்தில், சுகவனம் கவுண்டர் - லட்சுமி தம்பதிக்கு மகனாக 1874 ஜீலை 27-ல் பிறந்தார். திருப்பூந்துருத்தி மடத்தில் குருகுல கல்வியை முடித்த இவர், தமிழ், ஆங்கிலம், சமஸ்கிருதத்தில் புலமை பெற்றவர். இவர் அர்தநாரிஸ்வர கவுண்டர், ராஜரிசி என்றும் அழைக்கப்படுவார்.
பாரதியார் மீதான பற்று
1911-ல் சேலத்தில் இயங்கிய சுதேசாபிமானி அச்சுக்கூடத்தில் மேனேஜராக பணிபுரிந்தார் வர்மா. அப்போது பாரதியின் கவிதைகளால் ஈர்க்கப்பட்டவர், சுதந்திரப் போராட்டங்களில் தன்னையும் இணைத்துக் கொண்டார். தானும் கவிதைகளையும் கருத்துக் களையும் எழுதி வெளியிட்டார். அடுத்த சில ஆண்டுகளில் பாரதியாரின் மரணம் நிகழ்கிறது. அந்த துக்க நிகழ்வில் பங்கெடுத்துக் கொண்ட வர்மா, பாரதிக்காக பதினாறு வரிகளில் இரங்கற்பா எழுதினார். அதை சுதேசமித்திரன் பத்திரிகை வெளியிட்டது.
பத்திரிகை துறையில்
இந்திய மொழி பத்திரிகைகளுக்கான தணிக்கைச் சட்டத்தில் சில திருத்தங்களை கொண்டுவந்தது அன்றைய ஆங்கிலேய அரசு. அரசுக்கு எதிரான வன்முறைகளை தூண்டிவிடும் பத்திரிகைகள் பட்டியலிடப்பட்டன. அதில், தமிழகத்திலிருந்து வெளிவந்த வீரபாரதி, விஷ்வ கர்நாடகா, காங்கிரஸ் பத்திரிகைகளும் இருந்தன.வீரபாரதியுடன், முன்பு நின்றுபோன சத்திரியன், சத்திரிய சிகாமணி, தமிழ்மன்னன் உள்ளிட்ட பத்திரிகை களையும் நடத்தி வந்த வர்மா, பதினைந்துக்கும் மேற்பட்ட நூல்களையும் எழுதி இருக்கிறார். இலக்கியத் தளத்திலும் தனக்கான இடத்தைத் தக்கவைத்தவர் வர்மா.
மறைவு
அர்த்தநாரீச வர்மா தனது இறுதி நாட்களை திருவண்ணாமலையில் தங்கிக் கழித்தார். 1964-ல் தனது 90-வது வயதில் மரணத்தை தழுவிய வர்மாவுக்கு திருவண்ணாமலையிலேயே சமாதியும் எழுப்பப்பட்டது.. இவரை நினைவூட்டும் விதத்தில் ஆண்டுதோறும் குடந்தை, சேலம் மற்றும் திருவண்ணாமலையில் கருத்தரங்கங்கள் நடைபெற்று வருகிறது.
மேற்கோள்கள்
பகுப்பு:சுப்பிரமணிய பாரதியார் பகுப்பு:1874 பிறப்புகள் பகுப்பு:1964 இறப்புகள் பகுப்பு:தமிழ் எழுத்தாளர்கள் பகுப்பு:தமிழகப் பத்திரிகையாளர்கள் பகுப்பு:தமிழ்நாட்டு இந்திய விடுதலைப் போராட்ட வீரர்கள் பகுப்பு:சேலம் மாவட்ட நபர்கள்
கண்ணாடிப் பூக்கள்
கண்ணாடிப் பூக்கள்2005ல் வெளியான தமிழ்த் திரைப்படமாகும். இதனை சாஜகான் இயக்கியிருந்தார். இத்திரைப்படத்தில் ரா. பார்த்திபன், காவேரி, சரத் பாபு, ஆனந்த் ராஜ், நிழல்கள் ரவி ஆகியோர் முக்கியக் கதாப்பாத்திரத்தில் நடித்திருந்தனர்.
ஆதாரங்களும் மேற்கோள்களும்
பகுப்பு:இந்தியத் தமிழ்த் திரைப்படங்கள் பகுப்பு:2004 தமிழ்த் திரைப்படங்கள் பகுப்பு:எஸ். ஏ. ராஜ்குமார் இசையமைத்த திரைப்படங்கள் பகுப்பு:சரத் பாபு நடித்த திரைப்படங்கள் பகுப்பு:நிழல்கள் ரவி நடித்த திரைப்படங்கள் பகுப்பு:எம். என். நம்பியார் நடித்த திரைப்படங்கள்
பூலாம்வலசு வெங்கடாஜலபதி பெருமாள் கோயில்
பூலாம்வலசு வெங்கடாஜலபதி பெருமாள் கோயில் தமிழ்நாட்டில் கரூர் மாவட்டம், பூலாம்வலசு என்னும் ஊரில் அமைந்துள்ள பெருமாள் கோயிலாகும்.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கரூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஸ்டென்டார்
கசையுயிரிகள் (stentor) புனல் நுண்விலங்குகள் (trumphet animalcules) என்பது அமீபா போன்றதொரு ஒற்றைக்கலக் கலப்புண்ணி முன்னுயிரி ஆகும். தண்ணீரில் வாழக்கூடியது. புனல் போன்ற வடிவம் உடையது. மொத்தம் 2.0 மிமீ நீளமுள்ளது. தலைப்பக்கம் அகன்று குழல்வாய் போல் இருக்கிறது. இதைச் சுற்றிலும் பல மயிரைழைகள்(கசைக் ஓயாமல் துடித்துக் கொண்டிருக்கின்றன. வட்ட வட்ட அலைகளைக் கிளப்புகின்றன. இந்த கசைகளின் துடிப்பு ஒரு சக்கரம் சுழல்வது போல் இருக்கும். இது விதிவிலக்காக அனைத்து முன்னுயிரிகளினும் பெரியதாகும்.
இது தன் காலை ஒரு நீரிச் செடியின் மீதோ வேறு மிருகத்தின் மீதோ பாறையின் மீதோ ஒட்டிக் கொள்கிறது. தலைப்பக்கமுள்ள கசைகளைச் சுழற்றுகிறது. தண்ணீருக்குள் இருக்கும் நுண்ணிய விலங்குகள், செடிகள் இந்த அலைக்குள் அகப்பட்டுக் கொள்கின்றன. உணவுக் குமிழ்களால் தொண்டைக்குள் தள்ளப்படுகின்றன. ஒரு உயிர்நூல் அறிஞர் பட்டினி கிடந்த புனற் கசையியிரியை ஒன்றை எடுத்தார். யூக்ளீனாக்கள் நிறைந்த தண்ணீரில் அதை விட்டார். அது யூக்ளினாக்கள் மேல் பாய்ந்தது. வட்டக் கசைகள் சுழல்கின்றன. ஒரு நிமிடத்திற்குள் 100 யூக்ளீனாக்களை விழுங்கியது. இதன் உடல் பரப்பில் எல்லாம் சிறு சிறு கசைகள் முளைத்திருக்கின்றன. இந்த கசைகள் துடிப்பதால் நீரில் இந்த விலங்கு நீந்துகிறது. தலைப்பக்கம் இருக்கும் கசைகள் பல ஒன்று சோர்ந்து முக்கோண வடிவத் துடுப்புகள் போல் இருக்கின்றன. இந்த முக்கோணத் துடுப்புகள் முதன்மையாக உணவை ஈர்க்கப் பயன்படுகின்றன. இதன் உடலில் வரிசை வரிசையாக நார்களைப் போல் ஏதோ இருக்கின்றன. இவை சுருங்குவதால் அது குறுகும். இவை நீண்டால் அதுவும் நீளும் இவைகளுக்குச் சுருங்கு நார்கள் என்று பெயர். இடது பக்கத்தில் மணிக் கோர்த்தால் போல் இருப்பது உட்கரு. இதன் மேல் உள்ள நுண்ணிழகல் தாம் கசை செனப்படிகின்றன. பல கசைகளைப் பெற்றிருப்பதால் இதற்கு கசையுயிரி (ஸீலியேட்டா) எனப்படுகிறது.
வெளி இணைப்புகள்
முன்னுயிரிகள் பகுப்பு:காணொலி வட்டுள்ள கட்டுரைகள் பகுப்பு:கசையுயிரிப் பேரினம் பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
கண்ணங்கோட்டை ஊராட்சி
கண்ணங்கோட்டை ஊராட்சி (Kannankottai Gram Panchayat), தமிழ்நாட்டின் சிவகங்கை மாவட்டத்தில் உள்ள தேவகோட்டை வட்டாரத்தில் அமைந்துள்ளது. இந்த ஊராட்சி, காரைக்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1708 ஆகும். இவர்களில் பெண்கள் 919 பேரும் ஆண்கள் 789 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
கசக் கானரசு
கசக் கானரசு என்பது தங்க நாடோடிக் கூட்டத்தின் பின்வந்த ஒரு அரசு ஆகும். இது 15ஆம் நூற்றாண்டிலிருந்து 19ஆம் நூற்றாண்டு வரை தோராயமாக தற்கால கசகஸ்தான் குடியரசின் பகுதிகளை உள்ளடக்கியிருந்தது. அதன் அதிகபட்ச பரப்பளவை கொண்டிருந்தபோது இந்த கானரசு கிழக்கு குமனியாவிலிருந்து (தற்கால மேற்கு கசகஸ்தான்) பெரும்பாலான உஸ்பெகிஸ்தான், கரகல்பாக்ஸ்தான் மற்றும் சிர் தர்யா ஆறு வரை இருந்த பகுதிகளை உள்ளடக்கியிருந்தது. மேலும் உருசியா மற்றும் ஈரானில் உள்ள ஆஸ்ட்ரகான் மற்றும் குராசான் மாகணங்களுக்கு எதிரான ராணுவ நடவடிக்கைகளிலும் ஈடுபட்டிருந்தது. இது அடிமை வணிகத்தைலும் ஈடுபட்டிருந்தது. உருசியா மற்றும் நடு ஆசியா ஆகிய அண்டை நாடுகளின் மீது அவ்வப்போது தாக்குதல்களையும் நடத்தி வந்தது. எனினும் பிற்காலத்தில் தொடர்ச்சியான ஒயிரட் மற்றும் சுங்கர் படையெடுப்புகளால் இது பலவீனமடைந்தது. இதன் காரணமாக மூன்று நாடுகளாக பிரிந்தது. அவையும் படிப்படியாக தங்களது நிலையை இழந்து உருசியப் பேரரசில் இணைத்துக் கொள்ளப்பட்டன. இது நிறுவப்பட்ட நிகழ்வானது கஸகஸ்தான் நாட்டின் தொடக்கம் என கருதப்படுகிறது. 2015ஆம் ஆண்டு கசக் கானரசின் 550வது ஆண்டு விழா கொண்டாடப்பட்டது.
வரலாறு
1227 இல் ஆரம்பக் கசக் அரசானது புல்வெளியில் தங்க நாடோடி கூட்ட பேரரசுக்குள் உருவாக்கப்பட்டது. அந்த கசக் அரசின் பெயர் வெள்ளை நாடோடிக் கூட்டம் ஆகும். தங்க நாடோடிக் கூட்டத்திலிருந்து பிரிந்த பிறகு 1361 இல் வெள்ளை நாடோடி கூட்டமானது சுதந்திரமான அரசாக சில காலத்திற்கு நீடித்தது. சில நேரங்களில் வெள்ளை நாடோடி கூட்டமானது நீல நாடோடிக் கூட்டத்துடன் இணைந்து தங்க நாடோடிக் கூட்டம் நிறுவப்பட்டது. ஆனால் 1428 இல் தங்க நாடோடி கூட்டத்தின் கானான பரக் கான் இறந்த பிறகு தங்க நாடோடிக் கூட்டம் மட்டும் பிரியவில்லை. மாறாக, வெள்ளை நாடோடிக் கூட்டமும் பிரிந்தது. வெள்ளை நாடோடிக் கூட்டமானது உஸ்பெக் கானரசு மற்றும் நோகை நாடோடிக் கூட்டம் என்று பிரிக்கப்பட்டது. எஞ்சியிருந்த நிலப்பகுதிகள் தெற்கில் முஸ்தபா கான் மற்றும் வடக்கில் முகமது கான் ஆகியோரிடையே பிரித்துக் கொள்ளப்பட்டது. உஸ்பெக் கானரசானது தற்கால கசகஸ்தானின் பெரும் பகுதிகளைக் கொண்டிருந்தது. இது அபுல்-கய்ர் கானால் ஆட்சி செய்யப்பட்டது. அபுல்-கய்ர் கான் பரக் கானை கொல்வதில் சதி செய்து இருந்தார். அபுல்-கய்ர் கானின் தலைமையின் கீழ் உஸ்பெக் கானரசானது ஊழல் நிறைந்த, நிலையற்ற மற்றும் அடிக்கடி உள்நாட்டு பிரச்சினைகளை எதிர்கொண்ட பலவீனமான அரசானது. நிலைமையை இன்னும் மோசமாக்க உஸ்பெக் கானரசானது ஒயிரட்டுகளால் அடிக்கடி தாக்குதலுக்கு உள்ளானது. அவர்கள் நாடோடி குடியிருப்புகள் மற்றும் பெரிய நகரங்களை சூறையாடினர். பொருட்களை சூறையாடி, சேதம் ஏற்படுத்தி, குடிமக்களை கொன்றனர். 1457 இல் உஸ்பெக்குகள் மற்றும் ஒயிரட்டுகளுக்கு இடையில் அமைதி ஏற்பட்டது. ஆனால் அப்போரில் அபுல்-கய்ர் கான் கடும் தோல்வியை சந்தித்தார். இதன் காரணமாக உஸ்பெக்குகள் மத்தியில் அவர் நற்பெயரை இழந்தார்.
அடிமைமுறை
18ம் நூற்றாண்டின் நடுப்பகுதி வாக்கில் உருசியப் பேரரசானது சைபீரியாவுக்குள் விரிவடைய ஆரம்பித்தது. உருசிய குடியிருப்புகள் வோல்கா மற்றும் எய்க் ஆற்றுப் பகுதிகளில் தோன்ற ஆரம்பித்தன. எல்லைப்பகுதிகளில் கசக்-உருசிய உறவானது பதட்டமானதாக இருந்தது. இதன் காரணமாக உருசிய கொசக்குகள் கசக் நிலங்கள் மீதும் கசக்குகள் உருசிய குடியிருப்புகள் மீதும் தாக்குதல் நடத்தினர்.
உசாத்துணை
பகுப்பு:ஆசியாவின் முன்னாள் முடியாட்சிகள் பகுப்பு:ஆசியாவின் முன்னாள் நாடுகள்
வாழைப்பழ சமக் கதிர் ஏற்பளவு
வாழைப்பழ சமக் கதிர் ஏற்பளவு (Banana equivalent dose - BED) என்பது சராசரி அளவுள்ள வாழைப்பழம் ஒன்றினை சாப்பிடுவதால் பெறப்படும் கதிர் ஏற்பளவு ஆகும்.
நாம் சுவாசிக்கும் காற்று அருந்தும் நீர் தங்கும் வீடு என்று எல்லாவற்றிலும் மிகக் குறைந்த அளவு கதிர்வீச்சுக் காணப்படுகிறது.இது சுற்றுச் சூழலில் காணப்படும் கதிரியக்கத் தனிமங்களிலிருந்து வெளிப்படும் கதிர்களாலேயே தோன்றுகின்றன. அந்த வகையில் நாம் தினமும் சாப்பிடுகின்ற வாழைப்பழமும் கதிரியக்கமுடைய பொட்டாசியம் 40 எனும் கதிர் தனிமத்தினை குறைந்த அளவு கொண்டுள்ளது. அதன் காரணமாக தொடர்ந்து கதிர்வீச்சினை பெற ஏதுவாகிறது. இருப்பினும் இவ்வளவு தொடர்ந்து அதிகரிக்க வாய்ப்பில்லை. காரணம் பொட்டாசியம் உடலிலிருந்து அவ்வப்போது வெளியேற்றப்படுவதாலாகும்.
அணுஉலைக் கசிவு 2500 BED (250 μSv) வா.ச. கதிர்ஏற்பளவாக இருக்கலாம். ஆனால் மார்பு சி.டி. (CT) எடுக்கும் போது 70,000 BED (7 மில்லி சீவர்ட்) கவனிக்கப்பட வேண்டும். கூற்றளவு 80,000,000 பெட் (8 சீவெர்ட்) ஆகும். ஒவ்வொரு கிராம் பழத்திலிருந்தும் 31 பெக்கரல் கதிர்வீச்சு வெளிப்படுவதாகக் கணித்திருக்கிறார்கள். ஒரு சரக்கு வண்டியில் நிறைய வாழைப்பழமிருந்தால் அது தவறான எச்சரிக்கைக் குறியினைக் காட்டும்.
வெளி இணைப்புகள்
பகுப்பு:கதிர் மருத்துவம்
மக்சு இசுரேனர்
மக்சு இசுரேனர் அல்லது மேக்ஸ் ஸ்டிர்னர் (Max Stirner) என்று பரவலாக அறியப்பட்ட யொகான் காஸ்பர் ஷ்மிட் (Johann Kaspar Schmidt, ஒக்டோபர் 25, 1806 - சூன் 26, 1856) ஒரு யேர்மன் மெய்யியலாளர். தனிமனித்தத்துவம், இருத்தலியல், அழிவியம், ஒழுங்கின்மை, அரசின்மை போன்ற கோட்பாடுகளில் இவரின் தாக்கம் முக்கியமானது. இவர் அரசு, சமயம், சட்டம், கல்வி பொருளாதார முறைமைகள் என எல்லாவற்றையும் விமர்சிக்கிறார். இவற்றுக்கப்பால் இருக்கும் தனிமனிதர்களைப் நோக்கி இவரது சிந்தனைகள் அமைகின்றன.
சிந்தனைகள்
எது எனது அக்கறையாக இல்லாமல் உள்ளது. முதலாவது எது நல்ல காரணம், இறைவனுக்கான காரணம், மனிதருக்கான காரணம், உண்மை, சுதந்திரம், மனித இனம், நீதி; எனது மக்கள், எனது மன்னன், எனது தந்தைநிலம்; இறுதியாக சிந்தனையில் உதிரும் காரணம், இப்படி ஆயிரம் ஆயிரம் காரணங்கள். ஆக, எனது காரணம் மட்டுமே ஒருபோது எனது அக்கறையாக இல்லாமல் உள்ளது. "தன்னை மட்டுமே பற்றிச் சிந்திக்கும் தன்முனைப்பு உள்ளவன் வெட்கப்படுக
மேற்கோள்கள்
பகுப்பு:செருமானிய மெய்யியலாளர்கள் பகுப்பு:தனிமனிதத்துவ சிந்தனையாளர்கள் பகுப்பு:1806 பிறப்புகள் பகுப்பு:1856 இறப்புகள் பகுப்பு:சுதந்திரவாத சிந்தனையாளர்கள்
ஒதார்வா
ஒதார்வா (Odarwa) என்பது இந்தியாவின் பீகார் மாநிலம் மேற்கு சம்பாரண் மாவட்டத்திலுள்ள ஒரு கிராமம் ஆகும்.
மேற்கோள்கள்
பகுப்பு:பீகார் மாநிலத்திலுள்ள ஊர்களும் நகரங்களும்
அமில்தோன் பாதை
கோட்டுருவியலில் அமில்தோன் பாதை (Hamiltonian path) அல்லது கடக்கக்கூடிய பாதை (traceable path) என்பது ஒரு திசையற்ற கோட்டுரு அல்லது திசை கோட்டுருவில் அதன் ஒவ்வொரு முனையையும் ஒரேயொரு முறை மட்டுமே கடக்கும் ஒரு பாதையைக் குறிக்கும்.
ஒரு சுழற்சியாக அமையும் அமில்தோன் பாதையானது அமில்தோன் சுழற்சி (Hamiltonian cycle) அல்லது அமில்தோன் சுற்று (Hamiltonian circuit) என அழைக்கப்படும்.
வரையறைகள்
"அமில்தோன் பாதை" அல்லது "கடக்கக்கூடிய பாதை" என்பது ஒரு கோட்டுருவின் ஒவ்வொரு முனையையும் ஒரேயொரு முறை மட்டுமே கடக்கும் பாதை ஆகும். அமில்தோன் பாதையுள்ள கோட்டுருவானது "கடக்கக்கூடிய கோட்டுரு" எனப்படும். ஒரு கோட்டுருவின் முனைகளின் ஒவ்வொரு இருமத்திற்கு இடையே ஒரு அமில்தோன் பாதை இருக்குமானால் அக்கோட்டுரு "அமில்தோன்-இணைப்பு"ள்ளதாகும்.
"அமில்தோன் சுழற்சி" அல்லது "அமில்தோன் சுற்று" என்பது ஒரு கோட்டுருவின் ஒவ்வொரு முனையையும் ஒரேயொரு முறை மட்டுமே கடக்கும் சுழற்சி ஆகும். அமில்தோன் சுழற்சியுள்ள கோட்டுருவானது "அமில்தோன் கோட்டுரு" என அழைக்கப்படும்.
இதேபோல் திசை கோட்டுருக்களுக்கும் அமில்தோன் பாதை மற்றும் சுழற்சி இரண்டையும் வரையறுக்கலாம். ஆனால் பாதை அல்லது சுழற்சிகளிலுள்ள விளிம்புகளை ஒரே திசையில்தான் கடக்க முடியும்.
"அமில்தோன் கூறாக்கம்" என்பது ஒரு கோட்டுருவை அமில்தோன் சுற்றுக்களாகப் பிரிக்கும் விளிம்புக் கூறாக்கம் ஆகும் "அமில்தோன் புதிர்பாதை" என்பது தரப்பட்ட கோட்டுருவில் ஒரு தனித்த அமில்தோன் சுழற்சியைக் கண்டுபிடிக்கும் புதிராகும்
வெளியிணைப்புகள்
பகுப்பு:கோட்டுருவியல்
தமிழ் பில்லியனெயர்கள்
தமிழ் பின்புலத்தை உடைய, ஒரு பில்லியன் அமெரிக்க டொலர்களுக்கு மேல் பெறுமதியான நபர்கள் தமிழ் பில்லியனெயர்கள் ஆவர்.
ஆதித்யா தியாகராஜன்
வெளி இணைப்பு
ஆதித்யா தியாகராஜன் - கிரிக்இன்ஃபோவில் இருந்து, விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 17 2011.
பகுப்பு:அமெரிக்கத் துடுப்பாட்டக்காரர்கள் பகுப்பு:1978 பிறப்புகள் பகுப்பு:வாழும் நபர்கள்
அரும்பராம்பட்டு ஊராட்சி
அரும்பராம்பட்டு ஊராட்சி (Arumbarampattu Gram Panchayat), தமிழ்நாட்டின் கள்ளக்குறிச்சி மாவட்டத்தில் உள்ள ரிஷிவந்தியம் வட்டாரத்தில் அமைந்துள்ளது. இந்த ஊராட்சி, ரிஷிவந்தியம் சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1429 ஆகும். இவர்களில் பெண்கள் 691 பேரும் ஆண்கள் 738 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
குவானிடின் நைட்ரேட்டு
குவானிடின் நைட்ரேட்டு (Guanidine nitrate) என்பது [C(NH2)3]NO3 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். நிறமற்ற உப்பான இச்சேர்மம் தண்ணீரில் கரையக்கூடியதாகும். வாயுநிலை மின்னாக்கியாகவும் ராக்கெட்டுகளில் பயன்படுத்தப்படும் திட உந்து எரிபொருள் பயன்பாடுகள் போன்ற உயர் ஆற்றல் எரிபொருளாக பேரளவில் உற்பத்தி செய்யப்படுகிறது. குவானிடியம் நைட்ரேட்டு என்பது அலுவல்முறையாக இருந்தாலும் குவானிடின் நைட்ரேட்டு என்ற பெயர் பரவலாகப் பயன்படுத்தப்பட்டு வருகிறது.
தயாரிப்பும் பண்புகளும்
குவானிடின் சேர்மத்துடன் நைட்ரிக் அமிலத்தைச் சேர்த்து நடுநிலையாக்கம் செய்வதால் இது உருவாக்கப்பட்டாலும் தொழிற்சாலைகளில் டைசயன்டையமைடுடன் அல்லது ஒரு கால்சியம் உப்புடன் அமோனியம் நைட்ரேட்டைச் சேர்த்து வினைபுரியச் செய்தே பேரளவில் தயாரிக்கிறார்கள். மாதிரி விமானங்களுக்காகத் தயாரிக்கப்படும் யெட்டெக்சு இயந்திரங்களில் ஒற்றை உந்து எரிபொருளாக இது பயன்படுகிறது.
எர்ரபையனஅள்ளி
எர்ரபையனஅள்ளி (Errabaiyanahalli) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், நல்லம்பள்ளி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.
குவானிடின் நைட்ரேட்டு
தயாரிப்பும் பண்புகளும்
குறைவான தீப்பற்றும் வெப்பநிலையும் அதிக வாயு வெளியீடும் கொண்டிருப்பதால் இது அதிகமாக விரும்பப்படுகிறது. குவானிடின் நைட்ரேட்டின் ஒற்றை ஒப்பு உந்துவிசை எண் 177 நொடிகளாகும். (கிலோநியூட்டன்.வினாடி/கிலோகிராம்) குவானிடின் நைட்ரேட்டின் வெடித்துச் சிதைவடையும் வினையை பின்வரும் சமன்பாடு விளக்குகிறது.
எர்ரபையனஅள்ளி
அமைவிடம்
இந்த ஊரானது மாவட்ட தலைநகரான தருமபுரியிலிருந்து 23 கிலோமீட்டர் தொலைவிலும், நல்லம்பள்ளியில் இருந்து 14 கிலோமீட்டர் தொலைவிலும், மாநில தலைநகரான சென்னையிலிருந்து 314 கிலோமீட்டர் தொலைவிலும் உள்ளது.
குவானிடின் நைட்ரேட்டு
தயாரிப்பும் பண்புகளும்
ஒரு ஆக்சிசனேற்றியாக இருப்பதால் இச்சேர்மம் வெடிக்கும் தன்மை கொண்டதாகவும் தீங்கிழைக்கும் சேர்மமாகவும் கருதப்படுகிறது. கண்கள், தோல் மற்றும் மூச்சுப்பாதை போன்றவை இச்சேர்மத்தால் பாதிக்கப்படுகின்றன.
எர்ரபையனஅள்ளி
மக்கள் வகைபாடு
2011 மக்கள் தொகை கணக்கெடுப்பின்படி இந்த கிராமத்தில் 510 வீடுகள் உள்ளன. கிராமத்தின் மொத்த மக்கள் தொகையானது 1936 ஆகும். இதில் பெண்களின் எண்ணிக்கை 972 என்றும், ஆண்களின் எண்ணிக்கை 9164 என்றும் உள்ளது. மொத்த எழுத்தறிவு விகிதம் 59.3 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
குவானிடின் நைட்ரேட்டு
புற இனைப்புகள்
பகுப்பு:குவானிடின்கள் பகுப்பு:நைட்ரேட்டுகள் பகுப்பு:இராக்கெட்டு உந்துபொருட்கள்
எர்ரபையனஅள்ளி
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
ஆட்டுப்பண்ணை, சின்னசேலம்
ஆட்டுப்பண்ணை, சின்னசேலம் என்பது தமிழ்நாடின், விழுப்புரம், சேலம் மாவட்ட எல்லையில் சின்னசேலம் பகுதியில் உள்ள ஒரு ஆட்டுப்பண்ணையாகும். இப்பகுதியில் பரவலாக உள்ள கறுப்பு நிற குறும்பெட்டை ஆடுகளுடன் பீக்கானீர் கிடாக்களுடன் இனக்கலப்பு செய்து தரமான ஆடுகளை உற்பத்திசெய்யும் நோக்கத்துடன் இந்தப் பண்ணையானது 1958இல் துவக்கப்பட்டது. இந்தப் பண்ணை 1,866 ஏக்கர் பரப்பளவில் உள்ளது. இதில் 1070 ஏக்கர் சேலம் மாவட்டத்திலும், 796 ஏக்கர் விழுப்புரம் மாவட்டப் பகுதிக்குள் வருகின்றது. மேலும் இங்கு மேச்சேரி ஆடு, சென்னை சிவப்பு ஆடு ஆகிய செம்மறி ஆட்டுகளையும், தலைச்சேரி ஆடு, சேலம் கருப்பு ஆடு போன்ற வெள்ளாடுகளும் பராமரிக்கப்பட்டுவருகிறது.
மேற்கோள்கள்
பகுப்பு:சேலம் மாவட்டம் பகுப்பு:விழுப்புரம் மாவட்டம் பகுப்பு:தமிழ்நாட்டில் கால்நடை வளர்ப்பு
பன்னாள் கபிலவனநாதர் மற்றும் புஷ்பவனநாதர் கோயில்
பன்னாள் கபிலவனநாதர் மற்றும் புஷ்பவனநாதர் கோயில் தமிழ்நாட்டில் நாகப்பட்டினம் மாவட்டம், பன்னாள் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கபிலவனநாதர், புஷ்பவனநாதர், காரணவள்ள அம்பாள், புஷ்கலாம்பிகா அம்பாள் சன்னதிகளும், விநாயகர்-2, சனீஸ்வரர், பைரவர், சுப்பிரமணியன், வள்ளி, தெய்வானை உபசன்னதிகளும் உள்ளன. இங்குக் கோயில் குளம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன. வைகாசி மாதம் வைகாசி விசாகம் முக்கிய திருவிழாவாக நடைபெறுகிறது. ஆடி மாதம் ஆடித்திருவிழா திருவிழாவாக நடைபெறுகிறது.
மேற்கோள்கள்
பகுப்பு:நாகப்பட்டினம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தட்சயக்ஞம் (திரைப்படம்)
பாடல்கள்
இப்பாடல் பட்டியல் லக்ஸ்மன் ஸ்ருதி வெளியீட்டிலிருந்து எடுக்கப்பட்டது.
கதைச்சுருக்கம்
பிரம்மா வம்சத்தைச் சேர்ந்த அரசன் தக்ஷ்காவின் மகள் சதி, தன் தந்தையின் விருப்பத்திற்கு எதிராக சிவபெருமானை (வி. ஏ. செல்லப்பா) திருமணம் செய்கிறாள். அதில் வருத்தமடைந்த அரசன், சிவபெருமானை அவமதிக்கும் விதமாக யாகம் ஒன்றை நடத்துகிறார். சிவபெருமானின் விருப்பத்திற்கு மாறாக, அந்த யாகத்தில் கலந்து கொள்ளும் சதியை, அவளது தந்தை அவமதிக்கிறார். அதனை தாங்கிக்கொள்ள இயலாத சதி, தீயில் தன் உயிரை மாயித்துக்கொள்கிறாள்.
வீரபத்திரன் வாயிலாக யாகத்தை தடுத்து, தக்ஷயாவின் தலையை கொய்து, ஆட்டின் தலையுடன் படைக்கிறார் சிவபெருமான். பின்னர், சிவபெருமான் ருத்ரதாண்டவம் ஆட, மற்ற கடவுள்கள் தலையிடுகின்றனர். அப்போது, விஷ்ணு சக்கரம் சதியின் சடலத்தை துண்டாக்க, அது இந்திய துணைக்கண்டத்தில் பல இடங்களில் விழுந்துவிடுகின்றன.
வெளியீடு
31 மார்ச் 1938 ஆம் தேதி வெளியான இந்தத் திரைப்படம் வணிக ரீதியாக தோவியை தழுவியது.
வெளி இணைப்புகள்
பகுப்பு:1938 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:எம். ஜி. ஆர். நடித்துள்ள திரைப்படங்கள் பகுப்பு:என். எஸ். கிருஷ்ணன் நடித்துள்ள திரைப்படங்கள் பகுப்பு:என். எஸ். கிருஷ்ணன் - டி. ஏ. மதுரம் நடித்த திரைப்படங்கள்
பாலியல் வன்முறை
இந்தியாவில் பாலியல் வன்முறைகளின் போக்கு
தேசிய குற்றவியல் புலனாய்வு பிரிவின் புள்ளி விவரங்களின்படி, 1971 மற்றும் 2011ம் ஆண்டுகளுக்கு இடைப்பட்ட காலகட்டத்தில், பதிவு செய்யப்பட்ட பாலியல் பலாத்காரங்களின் எண்ணிக்கையானது கிட்டத்தட்ட 873.3 சதமானம் அதிகரித்துள்ளது. இந்த புள்ளிவிவரங்களை பரிசீலனை செய்து பார்க்கும் போது, பொருளாதார சீர்திருத்தங்களுக்குப் பிந்தைய காலகட்டத்தில் தான் பாலியல் வன்கொடுமைகளும் பாலியல் பலாத்காரங்களும் அதிகரித்து வந்துள்ளன என்பது ஊர்ஜிதமாகிறது. 1971 மற்றும் 1991ம் ஆண்டுகளுக்கிடையில் 1,15,414 பாலியல் பலாத்கார வழக்குகள் பதிவாகியுள்ளன. இதையே வருடத்திற்கு 6074 பாலியல் பலாத்கார வழக்குகள் இந்த கால கட்டத்தில் பதிவாகியுள்ளன என்று கூறலாம். ஆனால் 1992 மற்றும் 2001ம் ஆண்டுகளுக்கிடையில் பதிவாகியுள்ள பாலியல் பலாத்காரங்களின் எண்ணிக்கை 1,54,664 ஆகும். அதாவது ஆண்டிற்கு 15,466.4 பலாத்காரங்கள் பதிவாகியுள்ளன எனலாம். அதாவது பொருளாதார சீர்திருத்த நடவடிக்கைகள் அமலாகத் தொடங்கிய முதல் பத்தாண்டுகளில் இந்த குற்றங்களின் விகிதம் அதிகரித்துக் கொண்டே வந்துள்ளது. சீர்திருத்தக் காலகட்டத்தின் சமீபத்திய பத்தாண்டுகளில் அதாவது 2002 மற்றும் 2011ம் ஆண்டுகளுக்கிடையில் இந்த எண்ணிக்கை மிகவும் அபாயகரமான அள வில் அதிகரித்துள்ளது.இந்தக் காலகட்டத்தில் பதிவாகியுள்ள பாலியல் பலாத்காரங்களின் எண்ணிக்கை 1,98,139 ஆகும். அதாவது ஆண்டிற்கு 19,813.9 குற்றங்கள் சராசரியாகப் பதிவாகியுள்ளன. இதற்கு என்ன பொருள் என்றால், சுதந்திரத்திற்குப் பிந்தைய இந்தியாவில் மொத்தம் பதிவான பாலியல் பலாத்கார வழக்குகளில் 97.5 சதமான குற்றங்கள் 1991 மற்றும் 2011ம் ஆண்டுகளுக் கிடையில் நடைபெற்றுள்ளது என்பது தான். மேலும், கடந்த சில ஆண்டுகளில் இந்த குற்றங்களின் விகிதம் குறிப்பிடத்தகுந்த அளவில் அதிகரித்துள்ளது. 2009-2010ம் ஆண்டிற்கிடையில் பாலியல் பலாத்காரங்களின் எண்ணிக்கை என்பது 9.6 சதமானம் அதிகரித்துள்ளது. 2010-2011ம் ஆண்டிற்கிடையில் இந்த விகிதம் 9.2 சதமாக அதிகரித்துள்ளது. 2012ல் 24923 பாலியல் வல்லுறவு வழக்குகள் பதியப்பட்டன. 2013ல் அது 33707 ஆக உயர்ந்தது. மாநகரம் என்று பார்த்தால், தில்லி, 1441 வழக்குகளுடன் முதல் இடத்தில் இருக்கிறது. மாநிலம் என்றால், மத்திய பிரதேசம் 4335 வழக்குகளுடன் முதல் இடம் பெற்றுள்ளது. இதற்குப் பின்னால், ராஜஸ்தான் (3285), மஹாராஷ்டிரா (3063), உபி (3050) ஆகிய மாநிலங்கள் வருகின்றன. பதிவு செய்யப்பட்ட 33707 பாலியல் வல்லுறவு வழக்குகளில் 94 சதவிகித வழக்குகளில், குற்றவாளிகள் பாதிக்கப் பட்டவர்களுக்குத் தெரிந்தவர்களாக உள்ளனர். அதாவது, பெற்றவரே செய்தது 539, உறவினர்கள் 2315, அண்டை வீட்டுக்காரர்கள் 10782, மற்றபடி தெரிந்தவர்கள் 18171. பாதிக்கப்பட்ட பெண்களின் வயது என்று பார்த்தால், 8877 பேர் 14-18 வயது வரம்பிலும், 15556 பேர் 18-30 வரம்பிலும் உள்ளனர்.
தமிழகம்
தமிழகத்தில் 2013ல் 923 வழக்குகள் பதிவு செய்யப்பட்டுள்ளன. அதாவது ஒரு நாளைக்கு 3 பெண்கள் பாலியல் வல்லுறவுக்கு உள்ளாகின்றனர். 2012ல் இந்த எண்ணிக்கை 737 ஆக இருந்து, ஓராண்டில் 19 சதவீதம் அதிகரித்துள்ளது.
இவற்றையும் பாக்க
பகுப்பு:பாலியல் குற்றங்கள் பகுப்பு:வன்முறை
நாச்சன் சட்டமன்றத் தொகுதி
நாச்சன் சட்டமன்றத் தொகுதி (Nachan Assembly constituency) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது மண்டி மாவட்டத்தில் உள்ளது. இத்தொகுதியானது, பட்டியல் சாதியினருக்காக ஒதுக்கப்பட்ட ஒரு தனித்தொகுதி ஆகும். மண்டி மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 28 ஆகும்.
மேற்கோள்கள்
பகுப்பு:இமாச்சலப் பிரதேச சட்டமன்றத் தொகுதிகள் பகுப்பு:மண்டி மாவட்டம்
நண்டுரோங்கா நவோசா மாகாணம்
நண்டுரோங்கா நவோசா என்பது பிஜியின் பதினான்கு மாகாணங்களில் ஒன்று. இது விட்டிலெவு தீவில் அமைந்துள்ளது. இந்த மாகாணம் 2,385 சதுர கிலோமீட்டர் பரப்பளவைக் கொண்டது. விட்டிலெவு தீவில் மையப் பகுதியுன், தென்மேற்குப் பகுதியும் இந்த மாகாணத்துக்கு உட்பட்டவை. 2007-ஆம் ஆண்டு மக்கள் தொகைக் கணக்கெடுப்பின்படி, 58,387 மக்கள் வசித்தனர். இங்குள்ள சிங்கடோகா என்னும் நகரில் 9622 மக்கள் வாழ்கின்றனர். இந்த மாகாணத்தை மாகாண சபை ஆட்சி செய்யும்.
பழுப்புக்கீரி
பழுப்புக்கீரி, கீரி குடும்பத்தைச் சேர்ந்த ஒரு பாலூட்டி ஆகும். இவை தென்மேற்கு இந்தியா, இலங்கை போன்ற இடங்களில் காணப்படுகின்றன.
மேற்கோள்கள்
பகுப்பு:கீரிகள்
வலசைவெட்டிக்காடு கன்னியம்மன் கோயில்
வலசைவெட்டிக்காடு கன்னியம்மன் கோயில் தமிழ்நாட்டில் திருவள்ளூர் மாவட்டம், வலசைவெட்டிக்காடு என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. சித்திரை மாதம் சித்திரா பௌர்ணமி முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருவள்ளூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தாவர உடற்செயலியல்
thumb|முளைத்திறன் விகிதம் சோதனை தாவர உடற்செயலியல் அல்லது தாவர உடலியங்கியல் (plant physiology) என்பது தாவரங்களின் செயல்பாடு அல்லது உடலியங்கியல் தொடர்பான தாவரவியலின் ஒரு துணைப்பிரிவாகும். தாவர புறஅமைப்பியல் (தாவரங்களின் அமைப்பு), தாவர சூழலியல் (சுற்றுச்சூழலுடனான தொடர்பு), தாவரவேதியியல் (தாவரங்களின் உயிர்வேதியியல்), உயிரணு உயிரியல், மரபியல், உயிரியற்பியல், மூலக்கூற்று உயிரியல் ஆகியவை நெருக்கமாக தொடர்புடைய துறைகளில் அடங்கும்.
குறிப்புகள்
பகுப்பு:தாவரவியல்
யான்டெக்சு பரவுசர்
யான்டெக்சு பௌரவுசர் (ரஷ்யா:Яндекс браузер, Yandex Browser) என்ற இலவசமென்பொருள், வின்டோசிற்கான இணைய உலாவிகளில் ஒன்றாகும். இது இரசிய மென்பொருள் நிரலாளர்களால் உருவாக்கப்பட்டுள்ளது. திறநிலை உலாவியான குரோமியம்  என்பதையும் அடிப்படையாகக் கொண்டு உருவாக்கப்பட்டுள்ளது. இது யான்டெக்சு இணையப் பாதுகாப்பினைக் கொண்டு, தனிநபர் உரிமையைப் பாதுகாக்கிறது. பதிவிறக்கம் செய்த கோப்புகளை, காசுபெர்சுகி மென்பொருளால் ஆராய்ந்து பாதுகாப்பு அளிக்கிறது. ஒபேரா உலாவியின் வேகநுட்பத்தைப் பயன்படுத்துவதாகவும், இதன் கட்டக நிறுவனம் கூறுகிறது.
மேற்கோள்கள்
பகுப்பு:உலாவிகள்
தியேகோ கார்சியா
தியேகோ கார்சியா (Diego Garcia) என்பது இந்தியப் பெருங்கடலின் நடுப்பகுதியில் நிலநடுக் கோட்டிற்கு தெற்கே அமைந்துள்ள ஒரு பவளத் தீவு ஆகும். இது பிரித்தானிய இந்தியப் பெருங்கடல் மண்டலத்தின் ஒரு பகுதியும், இம்மண்டலத்தில் அமைந்துள்ள ஆயிரக்கணக்கான சிறிய தீவுகளில் ஒன்றும் ஆகும். 1814 ஆம் ஆண்டில் பிரித்தானியா இத்தீவுகளை உரிமை கோரியது. பின்னர் 1965 ஆம் ஆண்டில் இவற்றைப் பிரித்தானிய தனது பிராந்தியமாக இணைத்துக் கொண்டது. இத்தீவுகளில் தியேகோ கார்சியா மிகப் பெரியதும், குடிமக்கள் அற்ற ஒரேயொரு தீவுமாகும்.
மதுரை கிழக்கு (சட்டமன்றத் தொகுதி)
மதுரை - கிழக்கு மதுரை மாவட்டத்தில் அமைந்துள்ள ஒரு சட்டமன்ற தொகுதி ஆகும்.
தியேகோ கார்சியா
தியேகோ கார்சியா தான்சானியா கரையின் கிழக்கே 3,535 கிமீ (2,197 மைல்) தூரத்திலும், இந்தியாவின் தென்முனையில் (கன்னியாகுமரியில்) இருந்து தென்-தென்மேற்கே 1,796 கிமீ (1,116 மைல்) தூரத்திலும், ஆத்திரேலியாவின் மேற்குக் கரையில் இருந்து 4,723 கிமீ (2,935 மைல்) தூரத்திலும் அமைந்துள்ளது. தியேகோ கார்சியா சாகோசு தீவுக் கூட்டத்தில் சார்கோசு-இலட்சத்தீவு குன்றின் தென்கோடியில் உள்ளது. உள்ளூர் நேரம் ஆண்டு முழுவதும் ஒசநே+06:00]] ஆகும்.
மதுரை கிழக்கு (சட்டமன்றத் தொகுதி)
தொகுதியில் அடங்கியுள்ள பகுதிகள்
கடவூர், நாயக்கன்பட்டி, பொய்யக்கரைபட்டி, மஞ்சம்பட்டி, சத்திரப்பட்டி, மலைப்பட்டி, பூலாம்பட்டி, வெளிச்சநத்தம், சின்னப்பட்டி, கள்ளந்திரி, மாங்குளம், மீனாட்சிபுரம், சவலக்கரையான், வெள்ளியங்குன்றம், அப்பன்திருப்பதி, அண்டமான், மாத்தூர், பில்லுசேரி, பொரிசுபட்டி, செட்டிகுளம், பெரியபட்டி, காவனூர், தெற்குபெத்தாம்பட்டி, குலமங்கலம், கருவனூர், மந்திகுளம், பாறைப்பட்டி, கொல்லங்குளம், குருத்தூர், ஜோதியாபட்டி, எருக்கலைநத்தம், உசிலம்பட்டி, கொடிமங்கலம், கூளப்பாண்டி, வீரபாண்டி, வடுகபட்டி, பூதகுடி, வேப்பங்குளம், செட்டிகுளம், மாரணவாரியேந்தல், இலுப்பக்குடி, துய்யநேரி, அரும்பனூர், அயிலாங்குடி, இரணியம், கன்னிகுடி, ஆலாத்தூர், பேச்சிகுளம், வாகைக்குளம், மேலப்பனங்காடி, கீழப்பனங்காடி, திருப்பாலை, காதக்கிணறு, புதுப்பட்டி, சேம்பியனேந்தல், கொடிக்குளம், தாமரைப்பட்டி, பூலாம்பட்டி, வலச்சிகுளம், திருக்காணை, பேராக்கூர், பொடசபட்டி, நரசிங்கம், மங்களக்குடி, உத்தங்குடி, உலகனேரி, திருமோகூர், இலங்கியேந்தல், சித்தாக்கூர்,பனைக்குளம், எஸ்.நெடுங்குளம், வெள்ளைகுப்பம், வரகனேரி,நாட்டார்மங்கலம், ராஜாக்கூர், முண்டநாயகம், மயிலங்குண்டு, திண்டியூர், தாத்தான்குளம்,காளிகாப்பான்,பாண்டியன்கோட்டை, பூலாங்குளம், காத்தவனேந்தல், வீரபாஞ்சான், விளத்தூர், வெள்ளாங்குளம், இடையபட்டி, இசலானி, தச்சனேந்தல், கருப்புக்கால், வரிச்சியூர், சீகன்குளம், ஆண்டார்கொட்டாரம், இளமனூர், பொட்டப்பனையூர், வெல்லக்குண்டு, பறையன்குளம், ஆளவந்தான், குன்னத்தூர், கோழிக்குடி, கொண்டபெத்தான் கருப்பிள்ளையேந்தல், சக்கிமங்கலம், உடன்குண்டு ஓவலூர், செங்கோட்டை, களிமங்கலம், கார்சேரி, சக்குடி, அனஞ்சியூர், கள்வேலிபட்டி மற்றும் அங்காடிமங்கலம் கிராமங்கள்.
தியேகோ கார்சியா
தியேகோ கார்சியாவில் ஐக்கிய அமெரிக்கக் கடற்படை தனது தேவைக்கான உதவித் தளத்தை இங்கு வைத்துள்ளது. பெரும் கடற்படைக் கப்பல் மற்றும் நீர்மூழ்கி உதவித் தளம், படைத்துறைத் தேவைக்கான வான்படைத் தளம், தகவல் தொடர்பு, விண்வெளித் தொடர்புத் தளம் அகியவை இங்கு பேணப்படுகின்றன.
மதுரை கிழக்கு (சட்டமன்றத் தொகுதி)
தொகுதியில் அடங்கியுள்ள பகுதிகள்
ஆணையூர் (பேரூராட்சி), கண்ணனேந்தல் (சென்சஸ் டவுன்), நாகனாகுளம் (சென்சஸ் டவுன்), ஒத்தக்கடை (சென்சஸ் டவுன்) மற்றும் வண்டியூர் (சென்சஸ் டவுன்).
வெளியிணைப்புகள்
பகுப்பு:மதுரை மாவட்டத்திலுள்ள சட்டமன்றத் தொகுதிகள் பகுப்பு:தமிழ்நாடு சட்டமன்றத் தொகுதிகள்
ஹவாய் மொழி
ஹவாய் மொழி (‘Ōlelo Hawai‘i, ஃஓலெலொ ஹவாய்ஃஇ) ஐக்கிய அமெரிக்காவின் ஹவாய் மாநிலத்தின் மக்கள் பேசும் மலாய-பொலினீசிய மொழியாகும். ஹவாய் மாநிலத்தில் இம்மொழியும் ஆங்கிலமும் ஆட்சி மொழி ஆகும்.
மேற்கோள்கள்
பகுப்பு:மலாய-பொலினீசிய மொழிகள் பகுப்பு:அமெரிக்கப் பழங்குடி மொழிகள்
சேவாசதனம்
சேவா சதனம் 1938 ஆம் ஆண்டு வெளிவந்த தமிழ்த் திரைப்படமாகும். கே. சுப்பிரமணியம் இயக்கத்தில் வெளிவந்த இத்திரைப்படத்தில் எஃப். ஜி. நடேச ஐயர், எஸ். ஜி. பட்டு ஐயர் மற்றும் பலரும் நடித்திருந்தனர். எம். எஸ். சுப்புலட்சுமி முதன் முதலில் நடித்து வெளிவந்த திரைப்படம் இதுவாகும்.
இத்திரைப்படத்தில் நடித்த ராம்யாரி என்ற முசுலிம் தெலுங்கு நடிகை யாழ்ப்பாணத்தில் பிறந்தவர்.
மேற்கோள்கள்
பகுப்பு:1938 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:கே. சுப்பிரமணியம் இயக்கிய திரைப்படங்கள்